
Vec

Úplná uzávierka cesty I/13 na moste ev. č. 13-007 cez Dunaj z dôvodu opravy mosta v Medveďove - zaslanie oznámenia........................................................................................................................

Podľa záverov z pracovného rokovania zástupcov zainteresovaných orgánov verejnej správy, samosprávy, inštitúcií a organizácií zo dňa 25. augusta 2016 v zasadačke Mestského úradu Veľký Meder zvolaného Okresným úradom Trnava, odborom cestnej dopravy a pozemných komunikácií na základe žiadosti zhotoviteľa stavby MT MAKE TECHNOLOGY, s.r.o., Bratislava o povolenie na úplnú uzávierku cesty I/13 na moste ev. č. 13-007 cez Dunaj Vám oznamujeme, 

že v termíne od 06. septembra 2016 o 10:00 h do 14. októbra 2016 o 17:00 h bude úplne uzavretá cesta č. I/13 na moste ev. č. 13-007 cez Dunaj v úseku od napojenia poľnej cesty za bufetom Nádas (kamiónové parkovisko pred obcou Medveďov) po hranicu Slovenská republika - Maďarsko.


Úplná uzávierka predmetnej cesty sa uskutočňuje z dôvodu realizácie stavby „Oprava mosta ev. č. 13-007 v Medveďove“, ktorú Slovenská správa ciest, Investičná výstavba a správa ciest Bratislava ako majetkový správca mosta plánuje vykonať v dĺžke 38,0 m v sekcii 6 až 10 na území Slovenskej republiky, kde sa vyskytuje havarijná porucha vo vozovke na moste a bezpečnosť chodcov ohrozuje rozpadajúci sa kryt chodníka. 


Oprava mosta sa vykoná pod ochranou úplnej uzávierky cesty I/13 v mieste mosta ev. č. 13-007 bez umožnenia prejazdu akejkoľvek motorovej dopravy. Doprava peších a cyklistov bude umožnená po chodníku vpravo v smere od Veľkého Medera do Győru, v opačnom smere bude zatvorený.


Koridor pre peších  a cyklistov na stavenisku, v miestach, kde nie je fyzicky oddelený chodník od cesty, bude vymedzený mobilnou zábranou výšky 1,1 m v úseku od začiatku mosta po križovatku s cestou II/506 v dĺžke 425 m. Šírka koridoru bude min. 2,0 m.

Možnosť obchádzok počas úplnej uzávierky cez hraničné priechody SK - H:
Bratislava – pre osobnú aj nákladnú dopravu (neobmedzene) – po ceste I/2, resp. diaľnici D2 smerom na hraničný priechod Rusovce - Rajka, resp. Čunovo - Rajka,
Komárno – pre osobnú dopravu aj nákladnú dopravu obmedzenú do 20 t – po ceste I/64 smerom na hraničný priechod Komárno - Komárom,
Štúrovo – pre osobnú dopravu po ceste I/63 smerom na hraničný priechod Štúrovo - Esztergom,
Šahy – pre osobnú aj nákladnú dopravu (neobmedzene) po ceste I/66  smerom  na hraničný priechod Šahy - Parassapuszta.

Vybrané závery z pracovného rokovania:

· prítomní berú na vedomie úplnú uzávierku cesty I/13 v mieste mosta ev. č. 13-007 v Medveďove, nakoľko si to vyžaduje havarijná porucha a potreba vykonania sanácie mosta,

· uzávierka bude v termíne od 10:00 h dňa 06. 09. 2016 do 17:00 h dňa 14. 10. 2016,

· SAD a. s. Dunajská streda má odsúhlasenú  zmenu cestovného poriadku Ministerstvom dopravy, výstavby a RR SR s tým, že na dobu od 05. septembra 2016 do 30. októbra 2016 ruší premávku na oboch linkách, t.j. Dunajská Streda – Győr a Veľký Meder - Győr,

· bude umožnený prechod peších na maďarskú stranu s tým, že dopravná obslužnosť územia bude zabezpečená individuálne podľa potrieb obyvateľov,

· povolenie na uzávierku cesty I/13 vydá Okresný úrad Trnava, odbor CDPK v 35. týždni,

· odporúča sa vyvesiť informáciu o uzávierke na webové stránky miest a obcí a informovanie obyvateľov spôsobom v mieste obvyklým,

· informácia o uzávierke bude zaslaná aj odboru cestnej databanky SSC Bratislava a úradom povoľujúcim nadmernú a nadrozmernú dopravu v SR,

· zástupcovia správcu cesty na území Maďarska rovnako vybavia osadenie prenosného dopravného značenia na cestách na maďarskom území a povolenie na úplnú uzávierku cesty k hraničnému priechodu,

· zároveň zabezpečia informovanosť verejnosti prostredníctvom masovokomunikačných prostriedkov a firmy sídliace v priľahlom území (Audi a pod.).


Vychádzajúc z uvedeného Vás prosíme, aby ste zabezpečili informovanosť obyvateľov o predmetnej uzávierke cesty spôsobom v mieste obvyklým, resp. obecným rozhlasom, zverejnením na informačnej tabuli alebo na webovej stránke obce, či mesta a pod.
S pozdravom

Ing. Róbert Bokros


vedúci odboru

Rozdeľovník

1. obec Baka,

2. obec Baloň,

3. obec Báč,

4. obec Bellova Ves,

5. obec Blahová,

6. obec Blatná na Ostrove,

7. obec Bodíky,

8. obec Boheľov,

9. obec Čakany,

10. obec Čenkovce,

11. obec Čiližská Radvaň,

12. obec Dobrohošť,

13. obec Dolný Bar,

14. obec Dolný Štál,

15. mesto Dunajská Streda,

16. obec Dunajský Klátov,

17. mesto Gabčíkovo,

18. obec Holice,

19. obec Horná Potôň,

20. obec Horné Mýto,

21. obec Horný Bar,

22. obec Hubice,

23. obec Hviezdoslavov,

24. obec Jahodná,

25. obec Janíky,

26. obec Jurová,

27. obec Kľúčovec,

28. obec Kostolné Kračany,

29. obec Kráľovičove Kračany,

30. obec Kútniky,

31. obec Kvetoslavov,

32. obec Kyselica,

33. obec Lehnice,

34.obec Lúč na Ostrove,

35. obec Macov,

36. obec Mad,

37. obec Malé Dvorníky,

38. obec Medveďov,

39. obec Mierovo,

40. obec Michal na Ostrove,

41. obec Nový Život,

42. obec Ňárad,

43. obec Ohrady,

44. obec Okoč,

45. obec Oľdza,

46. obec Orechová Potôň,

47. obec Padáň,

48. obec Pataš,

49. obec Potônske Lúky,

50. obec Povoda,

51. obec Rohovce,

52. obec Sap,

53. mesto Šamorín,

54. obec Štvrtok na Ostrove,

55. obec Topoľníky,

56. obec Trhová Hradská,

57. obec Trnávka,

58. obec Trstená na Ostrove,

59. obec Veľká Paka,

60. obec Veľké Blahovo,

61. obec Veľké Dvorníky,

62. mesto Veľký Meder,

63. obec Vieska,

64. obec Vojka nad Dunajom,

65. obec Vrakúň,

66. obec Vydrany,

67. obec Zlaté Klasy.

Na vedomie

1. Trnavský samosprávny kraj Trnava, odd. krízového riadenia,

2. Okresný úrad Trnava, odbor krízového riadenia,

3. SAD a. s. Dunajská Streda,

4. Regionálny týždenník Csallóköz – Žitný ostrov Dunajská Streda,

5. Spravodajský portál „Parameter“,
6. CP Trnava - pracovisko Dunajská Streda,

7. Okresný úrad Dunajská Streda, prednosta úradu a vedúci nasledovných odborov:
- organizačný,

- všeobecnej vnútornej správy,
- cestnej dopravy a pozemných komunikácií,

- pozemkový a lesný,

-  starostlivosti o životné prostredie,

- živnostenského podnikania,

- katastrálny.

